ai4bharat/Pralekha huggingface dataset:
சாலைப் போக்குவரத்து மற்றும் நெடுஞ்சாலைத்துறை அமைச்சகம்
மாற்றுத்திறனாளிகளின் வாகனங்களுக்கான பல்வேறு சலுகைகளை நீட்டிப்பது குறித்த வழிகாட்டுதல்கள்
மாற்றுத் திறனாளிகளுக்கு மேலும் வசதிகளை அளிக்கும் விதமாக, அவர்களது வாகனங்களுக்கு வழங்கப்பட்டு வரும் பல்வேறு சலுகைகளை நீட்டிப்பது குறித்த அறிவுரையை மாநிலங்கள் மற்றும் யூனியன் பிரதேசங்களுக்கு மத்திய சாலை போக்குவரத்து அமைச்சகம் அனுப்பியுள்ளது.
முன்னதாக, வாகன உரிமையாளர்களின் தகவல்களை அவற்றின் பதிவின் போதே பெற்றுக் கொள்வதை உறுதி செய்வதற்காக மத்திய மோட்டார் வாகன விதிகள் 1989-இன் படிவம் 20-இல் திருத்தம் செய்வது குறித்து 2020 அக்டோபர் 22 அன்று சாலை போக்குவரத்து மற்றும் நெடுஞ்சாலைகள் அமைச்சகம் அறிவிக்கை ஒன்றை வெளியிட்டது.
வாகன உரிமையாளர்களைப் பற்றிய தகவல்கள் சரியான முறையில் பதியப்படுவதில்லை என்று சாலை போக்குவரத்து மற்றும் நெடுஞ்சாலைகள் அமைச்சகத்தின் கவனத்துக்கு வந்ததை அடுத்து இந்த நடவடிக்கை மேற்கொள்ளப்பட்டது.
இந்த திருத்தத்தின் மூலம் மாற்றுத் திறனாளிகளுக்கு சொந்தமான வாகனங்களைப் பற்றிய தகவல்கள் சரியான முறையில் பதிவு செய்யப்படுவதோடு, அவர்களுக்கு வழங்கப்படும் சரக்குகள் மற்றும் சேவைகள் வரி சலுகை மற்றும் இதர பலன்களை எளிதாகப் பெற முடியும்.
மேலும் விவரங்களுக்கு இந்த ஆங்கில செய்தி குறிப்பை பார்க்கவும்:
https://www.pib.gov.in/PressReleasePage.aspx?PRID=1672659
பிரதமர் அலுவலகம்
சத்திஸ்கரில் மத்திய ரிசர்வ் படை போலீசார் மீது தாக்குதல்; பிரதமர் கண்டனம்
சத்திஸ்கரில் மத்திய ரிசர்வ் படை போலீசார் மீது நடைபெற்ற தாக்குதலை கோழைத் தனமான மற்றும் கண்டனத்திற்குரிய செயல் என்று பிரதமர் திரு நரேந்திர மோடி தெரிவித்துள்ளார்.
மத்திய ரிசர்வ் படை போலீசார் மீது நடைபெற்ற தாக்குதல் கோழைத் தனமான மற்றும் கண்டனத்திற்குரிய செயல். சூழ்நிலையை நாங்கள் கவனமாக கண்காணித்து வருகிறோம்.
நமது மத்திய ரிசர்வ் படை போலீசாரின் வீரம் நமக்கு பெருமை அளிக்கிறது. வீரர்களின் தியாகம் வீணாகாது.
சத்திஸ்கர் இன்று நடைபெற்ற தாக்குதலில் காயமடைந்தோர் விரைவில் குணமடையட்டும் என்று பிரதமர் கூறியுள்ளார்
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
அரசு குடியிருப்புகள், விடுதிகள், அரங்கங்களின் பதிவுகள் இ-சம்பதா தளத்தின் கீழ் ஒருங்கிணைப்பு
இ-சம்பதா என்ற புதிய இணைதளம் மற்றும் கைபேசி செயலி மூலம் அரசுக் குடியிருப்புகள், விடுதிகள், அரங்கங்களின் முன்பதிவுகள் ஒருங்கிணைக்கப்பட்டுள்ளன.
முன்னாள் பிரதமர் அடல் பிஹாரி வாஜ்பாய் பிறந்த தினமான டிசம்பர் 25ஆம் தேதி, ஒவ்வொரு ஆண்டும் சிறந்த நிர்வாக நாளாகக் கொண்டாடப்படுகிறது.
வெளிப்படைத்தன்மை மற்றும் நம்பகத்தன்மையை அதிகரிப்பதற்காகவும், மக்களின் வாழ்க்கையை எளிதாக்கவும் மத்திய அரசின் எஸ்டேட்ஸ் இயக்குநரகம், வீட்டு வசதி மற்றும் நகர்ப்புற விவகாரத்துறை அமைச்சகம் இ-சம்பதா என்ற இணையதளம் மற்றும் கைபேசி செயலியை உருவாக்க முடிவு செய்தது. இவற்றின் மூலம் ஒற்றைச் சாளர முறையில், ஒரு இலட்சத்துக்கும் மேற்பட்ட அரசு குடியிருப்புகள், அரசு அமைப்புகளுக்கு அலுவலக இடங்கள், சமூக நிகழ்ச்சிகளுக்கான அரங்கங்கள் ஒதுக்கீடு செய்யப்படும்.
ஒரே நாடு, ஒரே அமைப்பு என்ற முறையை வழங்கும் முயற்சியாக மேற்கண்ட வசதிகளை வழங்கிய எஸ்டேட்ஸ் இயக்குநரகத்தின் 4 இணையதளங்கள்  மற்றும் இரண்டு செயலிகள்  ஒன்றாக இணைக்கப்பட்டுள்ளன. இதற்காக www.esampada.mohua.gov.in என்ற இணையதளம் உருவாக்கப்பட்டுள்ளது. இதற்கான செயலியையும் இணையத்தில் பதிவிறக்கம் செய்து கொள்ளலாம்.
இந்த இணையதளத்தையும், செயலியையும் மத்திய வீட்டு வசதி மற்றும் நகர்ப்புற விவகாரத்துறை அமைச்சர் திரு. ஹர்திப் சிங் பூரி இன்று காணொலிக் காட்சி மூலம் தொடங்கி வைத்தார். இந்நிகழ்ச்சியில் பேசிய அவர், ‘‘எஸ்டேட் சர்வீஸ் சேவைகளை வழங்குவதில் வெளிப்படைத்தன்மையை அதிகரிக்க, இது குறிப்பிடத்தக்க நடவடிக்கை’’ என்றார்.
மேலும் விவரங்களுக்கு இந்த ஆங்கிலச் செய்திக் குறிப்பைப் பார்க்கவும்:https://pib.gov.in/PressReleasePage.aspx?PRID=1683601
-----
(Visitor Counter : 150
தொலைதொடர்பு மற்றும் தகவல் தொழில்நுட்ப அமைச்சகம்
வரைவு தொலைத்தொடர்பு மசோதா 2022 குறித்த பொதுமக்கள் கருத்து வழங்கும் கால அளவை இந்திய தொலைத்தொடர்பு ஒழுங்குமுறை ஆணையம் நீட்டித்துள்ளது
இந்திய தொலைத்தொடர்பு ஒழுங்குமுறை ஆணையம், ‘வரைவு தொலைத்தொடர்பு  சேவைகள் இணைப்பு   ஒழுங்குமுறை விதிகள் 2022 குறித்து துறைசார்ந்தவர்களிடமிருந்து கருத்துகள், எதிர் கருத்துகளுக்கான கால அளவு நீட்டிப்பு செய்யப்பட்டுள்ளது. துறைச்சார்ந்தவர்களிடமிருந்து எழுத்துப்பூர்வமான கருத்துகளைப் பெறுவதற்கான கடைசித் தேதி அக்டோபர் 7, 2022 என்றும், எதிர் கருத்துகள் ஏதேனும் இருந்தால், அக்டோபர் 21, 2022 என்றும் நிர்ணயிக்கப்பட்டிருந்தது. துறைச்சார்ந்தவர்களில் சிலர் வேண்டுகோள் விடுத்ததின் பேரில், எழுத்துப்பூர்வ கருத்துகளைச் சமர்ப்பிப்பதற்கான கடைசி தேதி 4 நவம்பர் 2022 வரை என்றும் எதிர் கருத்துகளுக்கு, ஏதேனும் இருந்தால், கடைசி தேதி நவம்பர் 18, 2022 வரை என்று நீட்டிக்கப்பட்டுள்ளது.
இப்போது, துறைச்சார்ந்தவர்களில் சிலர் 'வரைவு தொலைத்தொடர்பு  சேவைகள் இணைப்பு   ஒழுங்குமுறை விதிகள் 2022' குறித்து தங்கள் கருத்துக்களை அனுப்ப மேலும் கால நீட்டிப்பை கோரியுள்ளனர். இதைக் கருத்தில் கொண்டு, எழுத்துப்பூர்வ கருத்துக்களை சமர்ப்பிப்பதற்கான கடைசி தேதியை நவம்பர் 18, 2022 வரை நீட்டிக்க முடிவு செய்யப்பட்டுள்ளது. எதிர் கருத்துகள் ஏதேனும் இருந்தால், டிசம்பர் 2, 2022க்குள் சமர்ப்பிக்கலாம். மேலும் நீட்டிப்புக்கான கோரிக்கைகள் பரிசீலிக்கப்படாது.
கருத்துகள் மற்றும் எதிர் கருத்துகளை - advbcs-2@trai.gov.in மற்றும் jtadv-bcs@trai.gov.in. போன்ற மின்னஞ்சலில் அனுப்பலாம். கூடுதல் தகவல்களுக்கு, திரு அனில் குமார் பரத்வாஜ், ஆலோசகரை (தகவல் ஒளிபரப்பு மற்
றும் கேபிள் சேவைகள்) இந்த தொலைபேசியில் தொடர்பு கொள்ளலாம். எண்: +91-11-23237922.
----------------
SM/GS/RS/IDS
(Visitor Counter : 99
பிரதமர் அலுவலகம்
நாக்பூரில் உள்ள மகாராஷ்டிரா சம்ரித்தி நெடுஞ்சாலைத் திட்டத்தை பிரதமர் தொடங்கி வைத்தார்
நாக்பூரையும், ஷீரடியையும் இணைக்கும் 520 கிலோமீட்டர் தூரத்தை உள்ளடக்கிய இந்து ஹ்ருதய்சாம்ராட் பாலாசாஹேப் தாக்கரே மகாராஷ்டிரா சம்ரித்தி நெடுஞ்சாலைத் திட்டத்தின் முதலாம் கட்டம் நிறைவு அடைந்ததையொட்டி, பிரதமர் திரு நரேந்திர மோடி இன்று நாக்பூரில் தொடங்கி வைத்தார்.
இது குறித்து பிரதமர் தனது ட்வீட்டர் பதிவில்:
"சிறந்த, தரமான உள்கட்டமைப்பு வசதிகளை வழங்குவதில் நாங்கள் உறுதி பூண்டுள்ளோம் என்பதை நிரூபிக்கும் வகையில், நாக்பூருக்கும், ஷிரடிக்கும் இடையே உள்ள நெடுஞ்சாலைத் திட்டம் அமைந்துள்ளது. இந்த நவீன நெடுஞ்சாலைத் திட்டத்தை தொடங்கி வைத்ததுடன், நெடுஞ்சாலையிலும் பயணித்தேன். மகாராஷ்டிராவின் பொருளாதார முன்னேற்றத்திற்கு மேலும் வலுசேர்க்கும் வகையில் இந்த சாலை அமையும் என்று நான் நம்புகிறேன்.”
என்று தெரிவித்துள்ளார்.
பிரதமர் வருகையை முன்னிட்டு அவருக்கு சிறப்பான வரவேற்பு அளிக்கப்பட்டு, வாழ்த்து தெரிவிக்கப்பட்டது. மகாராஷ்டிரா மாநில முதல்வர் திரு ஏக்நாத் ஷிண்டே, மகாராஷ்டிரா ஆளுநர் திரு பகத் சிங் கோஷ்யாரி, மகாராஷ்டிராவின் துணை முதல்வர் திரு தேவேந்திர ஃபட்னாவிஸ் மற்றும் மத்திய சாலைப் போக்குவரத்து மற்றும் நெடுஞ்சாலைத்துறை அமைச்சர் திரு நிதின் கட்கரி ஆகியோர் உடன் சென்றனர்.
பின்னணி
நாக்பூரையும், ஷீரடியையும் இணைக்கும் 520 கிலோமீட்டர் தூரத்தை உள்ளடக்கிய இந்து ஹ்ருதய்சாம்ராட் பாலாசாஹேப் தாக்கரே மகாராஷ்டிரா சம்ரித்தி நெடுஞ்சாலைத் திட்டத்தின் முதலாம் கட்டம் நிறைவு அடைந்ததையொட்டி, பிரதமர் திரு நரேந்திர மோடி இன்று நாக்பூரில் தொடங்கி வைத்தார்.
சம்ருத்தி மகாமார்க் அல்லது நாக்பூர்-மும்பை சூப்பர் கம்யூனிகேஷன் எக்ஸ்பிரஸ்வே திட்டம், நாடு முழுவதும் மேம்படுத்தப்பட்ட இணைப்புச்சாலை மற்றும் உள்கட்டமைப்பு வசதிகள் தொடர்பான பிரதமரின் தொலைநோக்கு பார்வையை நனவாக்கும் ஒரு முக்கிய அங்கமாகும்.
இந்த 701 கிமீ அதிவேக நெடுஞ்சாலை, சுமார் ரூ 55,000 கோடி செலவில் கட்டப்பட்டு வருகிறது. இந்தியாவின் மிக நீளமான விரைவுச் சாலைகளில் இதுவும் ஒன்றாகும். இந்த விரைவுச்சாலை மகாராஷ்டிராவின் 10 மாவட்டங்கள் மற்றும் அமராவதி, அவுரங்காபாத் மற்றும் நாசிக் ஆகிய முக்கிய நகர்ப்புற பகுதிகள் வழியாக செல்கிறது. மேலும் இந்த விரைவுச் சாலையானது அருகிலுள்ள 14 மாவட்டங்களின் இணைப்பை மேம்படுத்தவும் உதவும். இதனால் விதர்பா, மராத்வாடா மற்றும் வடக்கு மகாராஷ்டிரா பகுதிகள் உட்பட மாநிலத்தின் சுமார் 24 மாவட்டங்களின் வளர்ச்சிக்கு உதவும்.
பிரதமரின் விரைவு சக்தித் திட்டத்தின் கீழ் ஒருங்கிணைந்த திட்டமிடல் மற்றும் ஒருங்கிணைந்த உள்கட்டமைப்பு இணைப்புத் திட்டங்களை செயல்படுத்துவதற்கான பிரதமரின் தொலைநோக்குப் பார்வையை நனவாக்கும் விதமாக சம்ரித்தி நெடுஞ்சாலை தில்லி மும்பை விரைவுச் சாலை, ஜவஹர்லால் நேரு துறைமுக அறக்கட்டளை மற்றும் அஜந்தா எல்லோரா குகைகள், ஷீரடி, வெருல், லோனார் போன்ற சுற்றுலா இடங்களுடன் இணைக்கப்படும். மகாராஷ்டிராவின் பொருளாதார வளர்ச்சிக்கு சம்ருத்தி நெடுஞ்சாலைத்திட்டம் ஒரு மிகப்பெரிய பங்களிப்பை வழங்கும்.
வணிகம் மற்றும் தொழில்துறை அமைச்சகம்
தொழில் நிறுவன உரிமையாளர்கள் தகவல் பதிவில் தரவுகளை புதுப்பிக்கும் பணி தொடக்கம்
பழமையான தரவுகளை நீக்கவும், பல்வேறு தொழில்துறை/ வர்த்தக சமூகங்கள் மற்றும் அவற்றின் பயனாளர்களுக்கு நம்பகத்தன்மை வாய்ந்த தொழில்துறை சார்ந்த தரவுகளை வழங்கவும், தொழில் நிறுவன உரிமையாளர்கள் தகவல் பதிவில் தரவுகளைப் புதுப்பிக்கும் பணியைத் தொழில் ஊக்குவிப்பு மற்றும் உள்நாட்டு வர்த்தகத்துறை தொடங்கியுள்ளது. தொழில் நிறுவன உரிமையாளர்கள் தகவல் பதிவில் உள்ள தகவல்களை தொழில்முனைவோர் மாற்றியமைக்க/ திருத்தம் மேற்கொள்ள திட்டமிடப்பட்டுள்ளது.
இது சம்பந்தமான இணையதள நடைமுறைகளில் விண்ணப்பதாரர்களுக்கு வழிகாட்டும் வகையில் குறிப்புகளும் காணொளிகளும் ஜி2பி தளத்தில் இடம்பெறும். தரவுகளில் எந்தவிதமான மாற்றமும் இல்லை என்றால்கூட தொழில்துறையினர் தங்களது விண்ணப்பங்களை சமர்ப்பிக்க வேண்டும். இதற்காக எந்த கட்டணமும் வசூலிக்கப்படமாட்டாது. முதல் கட்டமாக 2018-2021 வரையிலான காலகட்டத்தில் வெளியிடப்பட்ட பதிவுகளில் 15.7.2021-30.9.2021 வரையிலும், 1991-2017 வரையில் வெளியிடப்பட்ட பதிவுகளில் 1.10.2021- 31.5.2022 வரையிலும் திருத்தம் மேற்கொள்ள திட்டமிடப்பட்டுள்ளது.
விண்ணப்பதாரர்கள் தகுந்த ஆவணங்களை பதிவேற்றம் செய்ய வேண்டும். விண்ணப்பங்கள் சரிபார்க்கப்பட்ட பிறகு கியூ ஆர் கோட் பாதுகாப்பு முறையுடன் கூடிய அத்தாட்சி விண்ணப்பதாரர்களுக்கு வழங்கப்படும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1747366
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசி இயக்கத்தின் கீழ் இந்தியாவில் இதுவரை
210.82 கோடி 94.08 கோடி 2-வது தவணை மற்றும் 14.50 கோடி முன்னெச்சரிக்கை தவணை) தடுப்பூசி டோஸ்கள் செலுத்தப்பட்டுள்ளன.
கடந்த 24 மணி நேரத்தில் 23,50,665 டோஸ்கள் செலுத்தப்பட்டுள்ளன.
இந்தியாவில் கொவிட் சிகிச்சை பெறுபவர்களின் எண்ணிக்கை 94,047 கொவிட் சிகிச்சை பெறுபவர்கள் எண்ணிக்கை 0.21 சதவீதமாக உள்ளது.
குணமடைந்தோர் விகிதம் தற்போது 98.60 சதவீதம்
கடந்த 24 மணி நேரத்தில் 13,084 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,37,57,385 என அதிகரித்துள்ளது.
கடந்த 24 மணி நேரத்தில் 10,725 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம்  சதவீதம் ஆகும்
வாராந்திர பாதிப்பு விகிதம்  சதவீதம் ஆகும்
இதுவரை மொத்தம் 88.39 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 3,92,837 கொவிட் பரிசோதனைகள் செய்யப்பட்டுள்ளன. மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1854236
பிரதமர் அலுவலகம்
பிரதமர் தலைமையில் உதவிச் செயலாளர்கள் பயிற்சி நிறைவு விழா: 2017 தொகுப்பு ஐஏஎஸ் அதிகாரிகள் பிரதமரிடம் செயல் விளக்கம்
புதுதில்லியில் இன்று  நடைபெற்ற உதவிச் செயலாளர்கள்  பயிற்சி நிறைவு விழாவில் பிரதமர் திரு. நரேந்திர மோடி கலந்துகொண்டார்.
விருப்ப மாவட்டங்களை, வெளிப்படையான மற்றும் விரைவான செயல்பாட்டுக்கான ஆளுகை உடையவைகளாக மாற்றுவது உள்ளிட்ட பல்வேறு அம்சங்கள் குறித்து, இளம் அதிகாரிகள் பிரதமருக்கு செயல் விளக்கம் அளித்தனர்.
இளம் அதிகாரிகள், புதிய கருத்துகள், புதிய சிந்தனைகள் மற்றும் உள்ளத்தில் தோன்றும் காட்சி அமைவுகளை ஏற்றுக்கொண்டு செயல்படுத்துபவர்களாக இருக்க வேண்டும் என பிரதமர் ஊக்குவித்தார். பல்வேறு தரப்பினர் தெரிவிக்கும் கருத்துக்களை திரட்டி, அவற்றை ஆய்வு செய்து, ஏற்றுக் கொள்ள வேண்டும் எனவும் பிரதமர் கேட்டுக்கொண்டார். இளம் அதிகாரிகள் தொடர்ந்து கற்கக் கூடியவர்களாகவும், ஆர்வத்தை ஏற்படுத்துபவர்களாகவும் திகழ வேண்டும் என அவர் குறிப்பிட்டார்.
இளம் அதிகாரிகளுடன் கலந்துரையாடிய பிரதமர், குடிமைப்பணி அதிகாரிகள் சேவை மனப்பான்மை கொண்டவர்களாகத் திகழ்வதன் மூலமே நடுநிலைடயுடன் செயல்பட முடியும் எனவும் தெரிவித்தார்.
திட்டப்பணிகளை செயல்படுத்துவதில் பொதுமக்களின் பங்களிப்பு அவசியம் என்று வலியுறுத்திய அவர், அரசுத் திட்டங்களை முழுமையாக செயல்படுத்த ஏதுவாக, கூட்டு முயற்சிகளை ஊக்குவிக்குமாறும் இளம் அதிகாரிகளை கேட்டுக் கொண்டார். உதவிச் செயலாளர்கள் பயிற்சி காலத்தில் தங்களுக்கு கிடைத்த சிறந்த அனுபவங்களை மனதிற்கொண்டு பணியாற்றுமாறும் பிரதமர் தெரிவித்தார்.
இளம் அதிகாரிகள் அளித்த செயல்விளக்கத்தை பாராட்டிய பிரதமர், அவர்கள் எதிர்நோக்கியுள்ள பணிகளை சிறப்பான முறையில் செயல்படுத்தவும், வாழ்த்து தெரிவித்தார். “உங்களது வெற்றி நாட்டிற்கு மிக முக்கியம். உங்களது வெற்றி ஏராளமான மக்களின் வாழ்க்கை நிலையை மாற்றியமைக்கும்” என்றும் பிரதமர் தெரிவித்தார்.
தகவல் மற்றும் ஒலிபரப்பு அமைச்சகம்
துபாயில் ஊடகம் மற்றும் பொழுதுபோக்கு வாரத்தை திரைப்பட நடிகர் திரு ஆர் மாதவன் முன்னிலையில் திரு அபூர்வ சந்திரா தொடங்கிவைத்தார்
துபாயில் நடைபெறும் கண்காட்சியில் அமைக்கப்பட்டுள்ள இந்திய அரங்கில், ஊடகம் மற்றும் பொழுதுபோக்கு வாரத்தை, திரைப்பட நடிகர் திரு ஆர் மாதவன் முன்னிலையில், மத்திய தகவல் ஒலிபரப்புத்துறை செயலாளர் திரு அபூர்வ சந்திரா இன்று தொடங்கி வைத்தார். அவரது தலைமையில் தூர்தர்ஷன் தலைமை இயக்குநர் திரு மயங்க் அகர்வால், தகவல் ஒலிபரப்புத் துறை இணை செயலாளர் திரு விக்ரம் சகாய், மத்திய திரைப்பட தணிக்கை வாரிய தலைமைச் செயல் அதிகாரியும், தேசிய திரைப்பட வளர்ச்சிக் கழக நிர்வாக இயக்குநருமான திரு ரவீந்தர் பாக்கர் ஆகியோர் அடங்கிய குழுவினரும் துபாய் சென்றுள்ளனர்.
அங்கு, சேனல் -2 குழுமத்தின் தலைவர் திரு அஜய் சேத்தியை, செயலாளர் திரு அபூர்வ சந்திரா சந்தித்து பேசினார். அப்போது, இந்தியாவில் விளையாட்டுத்துறைக்கு என பிரத்யேக நேரலை ஒலிபரப்பு வசதியைக் கொண்ட வானொலி அலைவரிசையைத் தொடங்க தமது நிறுவனம் விரும்புவதாக திரு சேத்தி, திரு சந்திராவிடம் தெரிவித்தார்.
“இந்தியாவில் தற்போது வானொலியில் ஒலிபரப்பப்படும் கிரிக்கெட் நேரலை வர்ணனை தரத்தில் சற்று பின்தங்கியிருப்பதுடன், 11 வினாடி தாமதமாக ஒலிப்பரப்பாகிறது” என்றும் திரு சேத்தி குறிப்பிட்டார். எனவே, தமது நிறுவனம் இந்தியாவில் கட்டமைப்பு, சந்தைப்படுத்துதல் மற்றும் செய்தியின் உள்ளடக்கம் போன்றவற்றில் முதலீடு செய்ய தயாராக இருப்பதாகவும், இதற்காக இந்திய அரசின் ஒத்துழைப்பை நாடுவதாகவும் அவர் கூறினார். மேலும் தமது நிறுவனம் துபாயில் பண்பலை அலைவரிசைகளையும், கென்யாவில் தொலைக்காட்சி அலைவரிசையையும், கரீபியா மற்றும் தென்னாப்பிரிக்காவில் கிரிக்கெட் அணிகளை நடத்தி வருவதையும் திரு சேத்தி, செயலாளரிடம் எடுத்துரைத்தார். அத்துடன் தமது நிறுவனம் ஐசிசி-யின் சர்வதேச கிரிக்கெட் வானொலி ஒலிபரப்பு உரிமையைப் பெற்றுள்ளதையும் அவர் சுட்டிக்காட்டினார். இதையடுத்து, இந்த முயற்சிக்கு தகவல் ஒலிபரப்பு அமைச்சகம் அனைத்து வகையான ஒத்துழைப்பையும் வழங்கும் என செயலாளர் திரு.அபூர்வ சந்திரா உறுதியளித்துள்ளார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1807174
-----
(Visitor Counter : 164
பாதுகாப்பு அமைச்சகம்
கொவிட்-19 சவாலை எதிர்கொள்ள கன்டோன்மென்ட் போர்டுகள்  தயாராகின்றன
நாடெங்கிலும் உள்ள 19 மாநிலங்கள்/யூனியன் பிரதேசங்களில், சுமார் 21 லட்சம் மக்கள் தொகையுடன்  பரவி அமைந்துள்ள அறுபத்தி இரண்டு கன்டோன்மென்ட் போர்டுகள் , கொரோனா வைரஸ்  பரவல் விடுத்துள்ள சவாலை எதிர்கொள்ள தயார் நிலையில் உள்ளன. எந்த நிலைமையையும் சமாளிக்க, மருத்துவமனைகள்/சுகாதார மையங்கள் மற்றும் விருந்தினர் இல்லங்களில் படுக்கை வசதிகளை ஏற்படுத்துமாறு அனைத்து கன்டோன்மென்ட் போர்டுகளுக்கும் அறிவுறுத்தல்கள் வழங்கப்பட்டுள்ளன.
தங்களது பகுதிகளில் உள்ள உள்ளாட்சி அதிகாரிகளுடன் தொடர்ந்து தொடர்பில் உள்ள கன்டோன்மென்ட் போர்டுகளின் தலைவர்கள் மற்றும் தலைமைச் செயல் அதிகாரிகள், தேவையான உதவிகளை தக்க சமயத்தில் செய்து வருகின்றனர். சுகாதாரம் மற்றும் குடும்ப நலத் துறையால் கொடுக்கப்பட்டுள்ள அனைத்து அறிவுறுத்தல்களும் அனைத்து கன்டோன்மென்ட் போர்டுகளாலும் தவறாது கடைபிடிக்கப்படுகின்றன.
கன்டோன்மென்ட் போர்டுகளில் உள்ள அனைத்து கட்டிடங்கள், குடியிருப்புப் பகுதிகள், பள்ளி வளாகங்கள், நூலகங்கள், பூங்காக்கள் மற்றும் சந்தைகள் தொடர்ந்து சுத்தம் செய்யப்படுகின்றன. ஒலிபெருக்கிகள், கையேடுகள், விளம்பரப் பதாகைகள்/துண்டுப் பிரசுரங்கள் மூலம் கன்டோன்மென்ட் பகுதிகளில் உள்ள அனைத்து முக்கியமான இடங்கள், அலுவலகங்கள் மற்றும் கடைத்தெருக்களில் கொவிட் 19 குறித்து மக்களிடையே விழிப்புணர்ச்சி ஏற்படுத்தப்படுகிறது. அங்குள்ள உள்ளிட மருத்துவ அதிகாரிகள், அவசிய சேவைகளில் ஈடுபட்டுள்ள அனைத்து பணியாளர்களுக்கும் பட்டறைகள் நடத்தி, கொவிட்-19 பரவாமல் தடுக்க செய்ய வேண்டிய முன்னெச்சரிக்கை நடவடிக்கைகளை எடுத்துரைப்பதோடு, கன்டோன்மென்ட் பொது மருத்துவமனைகளை எந்தவிதமான அவசரத் தேவைக்குமாகத் தயார்படுத்துகின்றனர். ராணுவ எஸ்டேட்டுகளின் தலைமை இயக்குநரின் உத்தரவுகளின் படி, செயல் திட்டங்கள் வகுக்கப்பட்டுள்ளன. தேவையான மருத்துவ உதவிகளை அளிக்க அனைத்து கன்டோன்மென்ட் பொது மருத்துவமனைகளும் முழு நேரமும் இயங்குகின்றன.
முகக் கவசங்கள், கையுறைகள், சானிடைசர் பாட்டில்களை கன்டோன்மென்ட் போர்டுகள் அனைத்துப் பணியாளர்களுக்கும் அளிக்கின்றன. கன்டோன்மென்ட் பகுதிகளில் உள்ள அனைத்து உணவகங்களும், தங்கும் விடுதிகளும் விதிகளைத் தவறாமல் பின்பற்றுமாறு அறிவுறுத்தப்பட்டுள்ளன.
கன்டோன்மென்ட் பகுதிகளில் வசிக்கும் ஏழை மக்களுக்கு அத்தியாவசிய பொருள்கள், உணவுப் பொருட்கள் போன்றவை தொடர்ந்து கிடைக்க அலுவலகப் பணியாளர்களைக் கொண்ட பணிக்குழுக்கள் அமைக்கப்பட்டுள்ளன. அனைத்து காய்கறி மற்றும் மளிகை கடைகளிடம் பதுக்கலில் ஈடுபடக் கூடாதென்றும், மக்கள் கூட்டத்தைத் தவிர்க்குமாறும், பொது முடக்க விதிகளைப் பின்பற்றுமாறும் தெரிவிக்கப்பட்டுள்ளது. தொடர்ச்சியான, தங்குதடையில்லாத தண்ணீர் விநியோகம் மற்றும் தெரு விளக்கு சேவைகளை கன்டோன்மென்ட் போர்டுகள் உறுதி செய்து வருகின்றன. மக்களுக்கான தொலைபேசி உதவி எண்கள் பெரும்பாலான கன்டோன்மென்ட்களில் செயல்பாட்டில் உள்ளன.
கன்டோன்மென்ட் பகுதிகளில் உள்ளாட்சி நிர்வாகம், ஜனநாயக அமைப்புகளான கன்டோன்மென்ட் போர்டுகளின் கீழ் உள்ளது. கன்டோன்மென்ட் போர்டுகளில் உள்ள இந்த பிரத்யேக அமைப்பு, கன்டோன்மெட் பகுதிகளில் ராணுவத்தினர் மற்றும் அவர்களைச் சார்ந்தோருக்கு இடமளிக்க முன்னுரிமை கொடுத்து வெற்றிகரமாக செயல்படுகிறது. அதே சமயம், கன்டோன்மெட் போர்டுகள், ராணுவ இருப்பிடங்களில் இருந்து மாறுபடுகின்றன. நிர்வாக உத்தரவின் மூலம் ஏற்படுத்தப்பட்ட ராணுவ இருப்பிடங்கள் முழுக்க முழுக்க ராணுவத்தினர் தங்குவதற்காக மட்டுமே. ஆனால், கன்டோன்மென்ட் போர்டுகளோ, ராணுவத்தினர் மற்றும் பொதுமக்கள் ஆகிய இரு சாரரையும் உள்ளடக்கியதாக இருக்கிறது.
ரசாயனம் மற்றும் உரங்கள் அமைச்சகம்
பெங்களூருவில் நடைபெற்ற 5-வது மக்கள் மருந்தக தின நிகழ்வில் கட்டணமில்லா ரத்த சுத்திகரிப்பு மையம், 100-வது மக்கள் மருந்தக மையம், நமோ குழந்தைகள் காப்பகம், நமோ நடமாடும் சுகாதார கவனிப்பு ஊர்திகள் ஆகியவற்றை மத்திய அமைச்சர் டாக்டர் மன்சுக் மாண்டவியா தொடங்கிவைத்தார்
5-வது மக்கள் மருந்தக தின நிகழ்வில் பெங்களூரு தெற்குப் பகுதியில் கட்டணமில்லா ரத்த சுத்திகரிப்பு  மையம், 100-வது மக்கள் மருந்தக மையம், ஆகியவற்றை மத்திய சுகாதாரம் மற்றும் குடும்ப நலத்துறை, ரசாயனம் மற்றும் உரத்துறை அமைச்சர் டாக்டர் மன்சுக் மாண்டவியா இன்று  தொடங்கிவைத்தார். கர்நாடக முதலமைச்சர் திரு பசவராஜ் பொம்மை நிகழ்வுக்கு முன்னிலை வகித்தார். நமோ குழந்தைகள் காப்பகம், நமோ நடமாடும் சுகாதார கவனிப்பு ஊர்திகள் ஆகியவற்றையும் அவர் தொடங்கிவைத்தார்.
இந்த நிகழ்வில் திரண்டிருந்தோரிடையே உரையாற்றிய டாக்டர் மன்சுக் மாண்டவியா, அனைத்து குடிமக்களுக்கும் குறைந்த விலையில் சிறந்த தரத்தில் மருந்துகள் கிடைக்கச் செய்வது அரசின் முன்னுரிமையாக உள்ளது என்றார். இதனை மனதில் கொண்டு நாடு முழுவதும் மக்கள் மருந்தக மையங்கள் திறக்கப்பட்டுள்ளன என்று அவர் கூறினார்.
2023 ஜனவரி 31 நிலவரப்படி, இத்தகைய மையங்களின் எண்ணிக்கை 9082 ஆக உள்ளன. இவற்றை 2023 டிசம்பர் இறுதிக்குள் 10,000 ஆக உயர்த்த இலக்கு நிர்ணயிக்கப்பட்டுள்ளது என்று அவர் குறிப்பிட்டார். மக்கள் மருந்தக மையங்களின் பயன்கள் குறித்து மக்களிடையே விழிப்புணர்வை ஏற்படுத்த இளைஞர்கள் மக்கள் மருந்தக நண்பர்களாக மாற வேண்டும் என்று அவர் வலியுறுத்தினார். இத்தகைய மையத்தை திறப்பது மிகவும் எளிது என்று குறிப்பிட்ட அமைச்சர், மக்கள் மருந்தக மையத்தை திறப்போருக்கு 20 சதவீத கமிஷன் வழங்கப்படும் என்றார்.
கப்பல் போக்குவரத்து அமைச்சகம்
நார்வேயின் தொழில் வர்த்தகத் துறை அமைச்சர் திரு ஜான் கிறிஸ்டியன் வெஸ்ட்ரே-யை திரு சர்பானந்தா சோனாவால் சந்தித்தார்
நார்வேயின் தொழில் வர்த்தகத் துறை அமைச்சர் திரு ஜான் கிறிஸ்டியன் வெஸ்ட்ரே-யை மத்திய துறைமுகங்கள், கப்பல் போக்குவரத்து, நீர்வழிப்பாதைகள் துறை அமைச்சர் திரு சர்பானந்த சோனாவால் புதுதில்லியில் வியாழனன்று  சந்தித்தார். பசுமைத் துறைமுகங்கள் மற்றும் கப்பல் போக்குவரத்து, மாலுமிகள் பயிற்சி, எதிர்கால கப்பல் போக்குவரத்துக்கு பசுமை அமோனியா, ஹைட்ரஜன் போன்ற மாற்று எரிபொருள்கள் பயன்பாடு, நீடிக்க வல்ல கப்பல் மறுசுழற்சி உள்ளிட்ட இருதரப்பு நலன்சார்ந்த விஷயங்கள் குறித்து இரு அமைச்சர்களும் விவாதித்தனர். துறைமுகங்கள் மற்றும் கப்பல் போக்குவரத்துத் துறையில் கரியமிலவாயு வெளியேற்றத்தை முற்றிலுமாக தடுக்கும் தொழில் நுட்பங்களை அமல்படுத்தும் தங்களின் உறுதிப்பாட்டை இரு நாடுகளும் வலியுறுத்தின.
நார்வே அமைச்சரின் வருகை இரு நாடுகளுக்கிடையேயான கப்பல் போக்குவரத்து மற்றும் துறைமுகங்கள் துறையில் வளர்ந்து வரும் கடல்சார் ஒத்துழைப்பை ஊக்கப்படுத்தும் என்று இந்த சந்திப்பின் போது திரு சர்பானந்த சோனாவால் தெரிவித்தார். ஹைட்ரஜன் எரிபொருள் கொண்ட கப்பல்கள், குறைந்த அளவு கரியமிலவாயுவை வெளியேற்றும் திரவ இயற்கை எரிவாயு பயன்படுத்தப்படும் கப்பல்கள், கரியமிலவாயு வெளியேறாத சூரிய சக்தி மின்கலன் போன்றை குறித்த அனுபவங்களை நார்வே பகிர்ந்துகொள்ளும் என்று இந்தியா எதிர்பார்ப்பதாக அமைச்சர் தெரிவித்தார்.
நார்வே நாட்டின் தூதுக்குழுவில் தொழில் வர்த்தகத் துறை மூத்த அதிகாரிகள், இந்தியாவுக்கான நார்வே தூதர், பல்வேறு நார்வே நிறுவனங்களின் அதிகாரிகள் இடம்பெற்றிருந்தனர். இந்திய தரப்பில், மத்திய அமைச்சருடன் தேசிய கப்பல் போக்குவரத்து வாரியத் தலைவர், மத்திய துறைமுகங்கள், கப்பல் போக்குவரத்து, நீர்வழிப்பாதைகள் துறையின் கூடுதல் செயலாளர் மற்றும் மூத்த அதிகாரிகள் பங்கேற்றனர்.
மின்னணு மற்றும் தகவல் தொழில்நுட்பம்
மாற்றி அமைக்கப்பட்ட செமிகான் இந்தியா திட்டத்தின் கீழ் இந்தியாவில் குறைக்கடத்திகள் மற்றும் காட்சிப்படுத்தும் சாதனங்களின் உற்பத்தி மையங்களை அமைப்பதற்கான விண்ணப்பங்களை சமர்பிக்கும் தேதி அறிவிப்பு
மாற்றி அமைக்கப்பட்ட செமிகான் இந்தியா திட்டத்தின் கீழ் இந்தியாவில் குறைகடத்திகள் உற்பத்தி மையங்களையும், காட்சிப்படுத்தும் சாதனங்களின் உற்பத்தி மையங்களையும் அமைப்பதற்காக ஜூன் 1, 2023 முதல் புதிய விண்ணப்பங்களைக் கோர மத்திய அரசு முடிவு செய்துள்ளது. இந்தியாவில் குறைகடத்திகள் மற்றும் காட்சிப்படுத்தும் சாதனங்களின் உற்பத்தி சூழலியலை மேம்படுத்துவதற்காக மாற்றி அமைக்கப்பட்ட செமிகான் இந்தியா திட்டத்தை அமல்படுத்தும் முதன்மை முகமையான இந்திய குறைக்கடத்திகள் இயக்கம் இந்த விண்ணப்பங்களை ஏற்கும்.
மாற்றியமைக்கப்பட்ட திட்டத்தின் கீழ் இந்தியாவில் குறைகடத்தி உற்பத்தி மையங்களை அமைப்பதற்காக நிறுவனங்களுக்கு திட்ட செலவில் 50% நிதி உதவி வழங்கப்படும். அதேபோல, காட்சிப்படுத்தும் சாதனங்களின் குறிப்பிட்ட தொழில்நுட்பங்களின் உற்பத்தி மையங்களை அமைப்பதற்காக திட்ட செலவில் 50% நிதி உதவி அளிக்கப்படும்.
விண்ணப்ப சாளரத்தை பயன்படுத்தி டிசம்பர் 2024 வரை விண்ணப்பங்களை சமர்ப்பிக்கலாம். வடிவமைப்பு சார்ந்த ஊக்குவிப்பு திட்டத்தின் கீழ் இதுவரை 26 விண்ணப்பங்கள் பெறப்பட்டு, அவற்றில் 5 விண்ணப்பங்களுக்கு ஒப்புதல் அளிக்கப்பட்டுள்ளது. இந்திய குறைக்கடத்தி இயக்கத்தின் இணையதளம் வாயிலாக விண்ணப்பங்கள் சமர்ப்பிக்கப்பட வேண்டும்.
இந்தியாவில் குறைக்கடத்திகள் மற்றும் காட்சிப்படுத்தும் சாதனங்களின் உற்பத்திச் சூழலியலை மேம்படுத்துவதற்காக கடந்த 2021, டிசம்பர் மாதத்தில் செமிகான் இந்தியா திட்டத்தை ரூ. 76,000 கோடி செலவில் மத்திய அரசு அறிமுகப்படுத்தியது. குறைக்கடத்திகள் மற்றும் காட்சிப்படுத்தும் சாதனங்களின் உற்பத்தி மையங்களை அமைப்பதற்கான முந்தைய திட்டங்களுக்கு விண்ணப்பித்தவர்கள், தகுந்த திருத்தங்களை மேற்கொண்ட பிறகு மாற்றியமைக்கப்பட்ட திட்டங்களுக்கு விண்ணப்பிக்கலாம்.
(
சுகாதாரம் மற்றும் குடும்ப நலத்துறை அமைச்சகம்
பிரதமரின் ‘சுய சார்பு இந்தியா’ கனவை அடைய, டாக்டர் ஹர்ஷ் வர்தன் மத்தியப் பிரதேச முதலமைச்சருடன் மாநிலத்தின் சுகாதார சிக்கல்கள் குறித்து இணையம் வாயிலாக உரையாடினார்.
இன்று மத்திய சுகாதார மற்றும் குடும்ப நலத்துறை அமைச்சர் டாக்டர் ஹர்ஷ் வர்தன், மத்தியப்பிரதேசத்தின் சுகாதாரம் மற்றும் மருத்துவத் துறையில் முன்னேற்றத்திற்கு தனது உதவியை நாடுமாறு மத்தியப்பிரதேச முதலமைச்சர் திரு. சிவ்ராஜ் சிங் சவுகானை கேட்டுக்கொண்டார்.
2023 ஆம் ஆண்டுக்குள் மத்திய பிரதேசத்தை ‘சுயசார்பு மாநிலமாக’ ஆக்குவதற்கு சுகாதாரத் துறையை மேம்படுத்துவதற்கான ஒரு திட்ட வரைபடத்தை மத்தியப்பிரதேச அரசு அதிகாரிகள் இணையம் வாயிலாக முன்வைத்தனர். டாக்டர் ஹர்ஷ் வர்தன் அது குறித்து அவர்களுக்கு தனது மதிப்புமிக்க ஆலோசனைகளை வழங்கினார். அவரது பரிந்துரைகள் அனைத்தும் முழுமையாக செயல்படுத்தப்படும் என்று திரு சவுகான் உறுதிமொழி அளித்தார்.
ஆரம்பத்தில் டாக்டர் ஹர்ஷ் வர்தன், "மத்தியப்பிரதேசத்தில் கோவிட்-19 தொற்றுநோயின் போது வாக்குறுதி மட்டும் அளிக்காமல் நிலைமையைத் திறமையாக நிர்வகிப்பதற்காகவும்", "தனிப்பட்ட முறையில் அவர் நோயிலிருந்து மீண்டு வந்ததற்காகவும்" திரு. சவுகானுக்கு வாழ்த்துக்களைத் தெரிவித்தார்.
நாட்டு மக்களுக்கு ‘உலகளாவிய சுகாதாரப் பாதுகாப்பு’ வழங்கத் தீர்மானித்த சில இந்திய மாநிலங்களில் ஒன்றாக மத்தியப்பிரதேசம் திகழ்வதற்க்கு வாழ்த்திய அவர், “78% மக்கள் ஆயுஷ்மான் பாரத் பிரதம மந்திரி ஆரோக்கிய வாழ்க்கைத் திட்டத்தின் கீழ் உள்ளனர்” என்று குறிப்பிட்டார்.
மாநில அதிகாரிகள் முன்வைத்த 8 குறிக்கோள்கள் மற்றும் 33 அதிரடி செயல் திட்டங்களுக்கும் ஒத்துக்கொண்ட அவர், அவற்றை நடைமுறைக்குக் கொண்டுவருவது மாநிலத்தை சுயமாக நிறைவடையும் என்றும், பிரதமரின் ‘சுய சார்பு இந்தியா’ கனவை நனவாக்குவதற்கான ஒரு படியாக இருக்கும் என்றும் அவர் மகிழ்ச்சியடைந்தார்.